Martin Paz (suterot)

Martin Paz tir stuvaf berpotam ke Jules Verne sanegayan bak 1875, tis tana karba ke Yona zultafa koyara nevatum.

 Vildeks 
 Orka 
Nega koe Lima koe Perua is vema tigir. Baroya doda doblid : espanik vey olgalicusik va lizukaf oluikeem tadled, isen amerindiik va valevefa tirka kereled, isen zaavabelcekanik tid ton walefa debala, roton krafian gan espanik voxis indiik.

 Rupa 
Samuel yudikye va Sarah nazbeya pu Andrés Certa kulafe zaavabelcekanikye ika itaya vas vuntoy talolk al abdizilir. Voxen Sarah jekupana gan kristevafa alka, va Martin Paz jotafe indiafe okilikye renar. Nope rwamara va Andrés Certa bakayana, Martin Paz gonotcer. Estobason ko kuksa, va onkasik divvawar. Kottan folir da in al xonuker voxe den Don Vegal espanafe oluike al lajugelber. Bantan va in tunar nume konendar. Indiik dere folid da in tir awalkaf. Va exura eksudad.

 Koredik 
 Samuel : yudikye irubase koe Lima, warkaf is mewegayes kulaf arientik.
 Sarah : nazbeikya ke Samuel.
 Martin Paz : indiafe okilikye renase va Sarah.
 Sambo : gadikye ke Martin Paz.
 Andrés Certa : kulafe zaavabelcekanikye, aguntanik ke Sarah.
 Ammon : enintesikya va Sarah.
 Liberta : ebeltafe zanisikye va Sarah.
 Don Vegal : espanafe oluikye nendase va Martin Paz is tise ageltafe gadikye ke Sarah.
 Joachim de Camarones gertik : odiaxikye ke Sarah gaase gu kristevafa alka.
 Fernando d'Aguillo : espanafe oluikye.
 Manangani : indiikye.
 Millaflores : zanisikye va Andrés Certa.

 Yunkexa 
Konaka yunkexa va berpot, koe xantofa piskura, 1875

 Dere rupel 
 Jules Verne' : Francavaf suterotik ( 1828-1905 )
 (fr) Martin Paz, dene Wikisource'' 

 Vuestexa 


Martin Paz
Martin Paz
Martin Paz
Martin Paz
Martin Paz